CELEX: 62017TN0571
Language: mt
Date: 2017-08-22 00:00:00
Title: Kawża T-571/17: Rikors ippreżentat fit-22 ta’ Awwissu 2017 – UG vs Il-Kummissjoni

23.10.2017   
            
            
               MT
            
            
               Il-Ġurnal Uffiċjali tal-Unjoni Ewropea
            
            
               C 357/25
            
         Rikors ippreżentat fit-22 ta’ Awwissu 2017 – UG vs Il-Kummissjoni
   (Kawża T-571/17)
   (2017/C 357/33)
   Lingwa tal-kawża: il-Franċiż
   
      Partijiet
   
   
      Rikorrent: UG (rappreżentanti: M. Richard u P. Junqueira de Oliveira, avukati)
   
      Konvenuta: Il-Kummissjoni Ewropea
   
      Talbiet
   
   
               —
            
            
               tannulla d-deċiżjoni tal-Kummissjoni Ewropea, tat-18 ta’ Mejju 2017 (No R/40/17) u d-deċiżjonijiet kollha li jikkostitwixxu l-bażi tagħha;
            
         
               —
            
            
               tordna r-reintegrazzjoni tar-rikorrent;
            
         
               —
            
            
               tikkundanna lill-Kummissjoni Ewropea għall-ħlas tas-salarji pendenti u d-danni fl-ammont ta’ EUR 40 000;
            
         
               —
            
            
               tannulla kull tnaqqis mis-salarju li sar illegalment;
            
         
               —
            
            
               tħallas lura s-somma ta’ EUR 6 818,81 imnaqqsa b’mod eċċessiv għat-tnaqqis mis-salarju li sar illegalment;
            
         
               —
            
            
               tikkundanna lill-Kummissjoni Ewropea tħallas l-ispejjeż kollha tal-kawża u kif ukoll id-drittijiet tal-avukat, evalwati proviżorjament fl-ammont ta’ EUR 10 000.
            
         
      Motivi u argumenti prinċipali
   
   Insostenn tar-rikors tiegħu, ir-rikorrent jinvoka ħames motivi.
   
               1.
            
            
               L-ewwel motiv ibbażat fuq ksur tad-dritt għal smigħ, sa fejn il-Kummissjoni organizzat biss proċedura li tixbah proċedura preliminari għat-tkeċċija.
            
         
               2.
            
            
               It-tieni motiv ibbażat fuq żbalji materjali li jivvizzjaw id-deċiżjoni kkontestata, sa fejn ir-raġunijiet li fuqhom hija bbażata ma humiex preċiżi u lanqas ma huma reali jew serji.
            
         
               3.
            
            
               It-tielet motiv ibbażat fuq eċċess ta’ poter, sa fejn il-Kummissjoni keċċiet lir-rikorrent minħabba l-funzjonijiet tiegħu marbuta mas-sindakat u minħabba l-fatt li ħa l-leave parentali.
            
         
               4.
            
            
               Ir-raba’ motiv ibbażat fuq ksur tal-Artikolu 42 tar-Regolamenti tal-Persunal, tal-Klawsola 5.4 tal-Ftehim Qafas dwar il-Leave tal-Ġenituri (Rivedut), kif joħroġ mid-Direttiva tal-Kunsill 2010/18/UE, tat-8 ta’ Marzu 2010, li timplimenta l-Ftehim Qafas rivedut dwar il-leave tal-ġenituri konkluż minn BUSINESSEUROPE, UEAPME, CEEP u ETUC u li jħassar id-Direttiva 96/34/KE (ĠU 2010, L 68, p. 13), tal-Artikolu 7 tad-Direttiva 2002/14/KE tal-Parlament Ewropew u tal-Kunsill, tal-11 ta’ Marzu 2002, li tistabbilixxi qafas ġenerali dwar l-informazzjoni u l-konsultazzjoni ta’ l-impjegati fil-Komunità Ewropea – Dikjarazzjoni konġunta tal-Parlament Ewropew, tal-Kunsill u tal-Kummissjoni dwar ir-rappreżentanza tal-impjegati (ĠU Edizzjoni Speċjali bil-Malti, Kapitolu 5, Vol. 4, p. 219), kif ukoll tal-Anness IX tar-Regolamenti tal-Persunal, fin-nuqqas tal-osservanza tal-proċedura dixxiplinari.
            
         
               5.
            
            
               Il-ħames motiv ibbażat fuq sanzjoni sproporzjonata.